《虞美人 同龚芝麓沈止岳席上观伎》
明代·曹溶

翠眉初荡情波转，午夜觥筹暖。一身重叠好风吹，谁念客肠离恨却千回。

歌阑恼杀邻鸡报，尘暗长安道。明朝还约卧花茵，无奈今宵已瘦看花人。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。